EPISTOLA IV. AD EUMDEM.  Excusat se quod ad eum non venerit.
Domino et Patri venerabili Dei gratia Coloniensi archiepiscopo, frater G. ex affectu suus, non in vanitate saeculi, sed in nomine Domini habere laudem, et magnificari ab eo qui exaltat mansuetos in salutem .
Quod ad vos necdum veni, neque pigritiae neque negligentiae est, sed occupationes quibus teneri vos scio, me retinent. Quia enim saepius exire nec volo nec valeo, epistolas tres vestrae excellentiae destinavi. Cognoscat vos summus Sacerdos in benedictionibus suis, et propter misericordiam in praesenti a vobis conservatam sine fine mansuram, in futuro conservet vobis Pater misericordiarum Deus misericordiam. Amen.
(Psal. CXLIX)